ຊຸດຝຶກອົບຮົມ 45 ວັນ ທິດສະດີ ການເມືອງ ແລະ ການປົກຄອງ ຈາກ ກະຊວງ ອຸດສາຫະກຳ ແລະ ການຄ້າ ທັດສະນະສຶກສາ ສະຖາບັນການເມືອງ ແລະ ການປົກຄອງ ແຫ່ງຊາດ
ຊຸດຝຶກອົບຮົມ 45 ວັນ ທິດສະດີ ການເມືອງ ແລະ ການປົກຄອງ ຈາກກະຊວງ ອຸດສາຫະກຳ ແລະ ການຄ້າ ໄດ້ເລີ່ມສຶກສາຮ່ຳຮຽນແຕ່ວັນທີ 24.8.2015 ເປັນໄລຍະເວລາເດືອນກວ່າ ເຊິ່ງການຝຶກອົບຮົມດັ່ງກ່າວ ໄດ້ເຮັດໃຫ້ບັນດານັກຝຶກອົບຮົມທິດສະດີ ໄດ້ຮັບຮູ້ກ່ຽວກັບທິດສະດີ ການເມືອງ ແລະ ການປົກຄອງ ຫຼາຍພໍສົມຄວນ ຈົນມາໃນວັນທີ 20.10.2015 ນັກສຶກສາຮຸ່ນດັ່ງກ່າວ ຈຶ່ງໄດ້ພ້ອມພາກັນມາທັດສະນະສຶກສາ ຢູ່ສະຖາບັນການເມືອງ ແລະ ການປົກຄອງ ແຫ່ງຊາດ ໂດຍການນຳພາຂອງ ທ່ານ ສົມຫວັງ ສຸລິວົງ ຄະນະຫ້ອງ ພ້ອມດ້ວຍ ສະມາຊິກ 49 ທ່ານ, ຍິງ 17 ທ່ານ.
ກອງປະຊຸມຜ່ານຫົວຂໍ້ວິທະຍານິພົນ ປະລິນຍາໂທ ຮຸ່ນທີ X ແລະ ຫົວຂໍ້ບົດຈົບຊັ້ນສູງ ເລັ່ງລັດ 5 ເດືອນ ຮຸ່ນທີ XVII
ໃນວັນທີ 20.10.2015 ທີ່ຜ່ານມາກົມຄຸ້ມຄອງການຄົ້ນຄວ້າວິທະຍາສາດ, ພະແນກຄຸ້ມຄອງຫົວຂໍ້ ໄດ້ຈັດຕັ້ງກອງປະຊຸມຜ່ານຫົວຂໍ້ວິທະຍານິພົນຈົບຊັ້ນ ແລະ ຫົວຂໍ້ບົດຈົບຊັ້ນສູງ ເລັ່ງລັດ 5 ເດືອນ ຮຸ່ນທີ XVII ພາຍໃຕ້ການເປັນປະທານຂອງ ທ່ານ ຮສ ປອ ບຸນຄົງ ຫຼ້າຄຳສາຍ ຮອງຫົວໜ້າ ສມປຊ, ມີ ທ່ານ ສຈ ປອ ບຸນທີ ເຄືອມີໄຊ ຄະນະພັກ, ຫົວໜ້າກົມຄຸ້ມຄອງການຄົ້ນຄວ້າວິທະຍາສາດ, ເຂົ້າຮ່ວມໃນກອງປະຊຸມຄັ້ງນີ້ຍັງມີ ຫົວໜ້າກົມ, ຮອງກົມ, ຫົວໜ້າຄະນະວິຊາ ແລະ ຮອງຫົວໜ້າ ຄະນະວິຊາ ເຂົ້າຮ່ວມຢ່າງພ້ອມພຽງ.
ພິທີເລື່ອນສະມາຊິກພັກສຳຮອງຂຶ້ນເປັນສົມບູນ ຂອງນັກສຶກສາ ປະລິນຍາຕີ ຮຸ່ນທີ XX
ໃນຕອນເຊົ້າຂອງວັນ 16 ຕຸລາ 2015 ໜ່ວຍພັກນັກສຶກສາປະລິນຍາຕີຮຸ່ນທີ XX ໄດ້ຈັດພິທີເລື່ອນສະມາຊິກພັກສຳຮອງຂຶ້ນເປັນສະມາຊິກພັກສົມບູນ ໂດຍການເປັນປະທານຂອງ ສະຫາຍ ຮສ ປທ ສະ ໝຸດທອງ ສົມພານິດ ຄະນະບໍລິຫານງານພັກ, ຮອງຫົວໜ້າ ສມປຊ, ມີຄະນະບໍລິຫານງານພັກ ຫົວໜ້າກົມຈັດຕັ້ງພະນັກງານ, ພ້ອມດ້ວຍຕາງໜ້າໃຫ້ທ່ານເລຂາໜ່ວຍພັກ, ຮອງເລຂາໜ່ວຍພັກຂົງເຂດ ນັກສຶກສາທຸກຮຸ່ນທຸກລະບົບ ແລະ ບັນດາສະມາຊິກພັກພາຍໃນຫ້ອງເຂົ້າຮ່ວມປະມານ 125 ສະຫາຍ.
ກອງປະຊຸມວິທະຍາສາດ ຫົວຂໍ້: ສ້າງຄວາມໝັ້ນຄົງໃຫ້ແກ່ລັດ ປະຊາທິປະໄຕ ປະຊາຊົນລາວ, ການບູລະນະ ລະບົບການປົກຄອງ ຕາມທິດ 3 ສ້າງ
ໃນຕອນເຊົ້າຂອງວັນທີ 15 ຕຸລາ ນີ້ ທີ່ຫ້ອງປະຊຸມ 302 ໄດ້ຈັດຕັ້ງໃຫ້ມີກອງປະຊຸມສຳມະນາວິທະຍາສາດ ໃນຫົວຂໍ້: "ການສ້າງຄວາມໝັ້ນຄົງໃຫ້ແກ່ລັດ ປະຊາທິປະໄຕ ປະຊາຊົນລາວ, ການບູລະນະລະບົບການປົກຄອງຕາມທິດ 3 ສ້າງ" ເຊິ່ງກອງປະຊຸມດັ່ງກ່າວແມ່ນອີງຕາມມະຕິກອງປະຊຸມສະພາວິທະຍາສາດສັງຄົມແຫ່ງຊາດ ຄັ້ງວັນທີ 9 ມິຖຸນາ 2015, ລົງວັນທີ 23/6/2015